1. pielikums
Nolikumam Nr. LNerB 2026/3
TEHNISKĀ SPECIFIKĀCIJA UN TEHNISKAIS PIEDĀVĀJUMS
“Audiogrāmatu sistēmas BALSS mobilās lietotnes izstrāde Android operētājsistēmai”
Iepirkuma ID Nr. LNerB 2026/3
1. Dokumenta mērķis un esošā situācija
1.1. Tehniskās specifikācijas mērķis ir noteikt funkcionālās, piekļūstamības, drošības, kvalitātes, nodevumu un garantijas prasības Latvijas Neredzīgo bibliotēkas audiogrāmatu sistēmas BALSS mobilās lietotnes izstrādei Android operētājsistēmai.
1.2. Pasūtītāja rīcībā ir tīmekļa API, kuru izmanto tīmekļvietne balss.neredzigobiblioteka.lv. API nodrošina lietotāju autorizāciju, audiogrāmatu krājuma pārlūkošanu, meklēšanu un lejupielādi. API un datubāzes infrastruktūra atrodas db.neredzigobiblioteka.lv. API dokumentācija, piekļuves dati un testa vide būs pieejama tikai Izpildītājam pēc līguma noslēgšanas.
1.3. API izmaiņas programmē un ievieš Pasūtītājs. Izpildītājs pirmajā posmā analizē esošo API, konsultē Pasūtītāju un sagatavo pilnīgu, pārbaudāmu API izmaiņu prasību dokumentu. Nākamos posmus Izpildītājs sāk tikai pēc šā dokumenta apstiprināšanas, vienlaikus rēķinoties, ka Pasūtītājs veic saskaņotās API izmaiņas.
2. Pakalpojuma tvērums
2.1. esošā API un datu apmaiņas vajadzību analīze, konsultācijas un API izmaiņu prasību dokumenta sagatavošana;
2.2. lietotāju izpētes rezultātu un Pasūtītāja vajadzību pārnese informācijas arhitektūrā, UX/UI dizainā un klikšķināmā prototipā;
2.3. Android 11 un jaunākām versijām paredzētas mobilās lietotnes izstrāde latviešu un angļu valodā;
2.4. audiogrāmatu straumēšana un droša lejupielāde klausīšanai bezsaistē;
2.5. klausīšanās progresa, pabeigšanas pazīmes un grāmatzīmju sinhronizācija starp ierīcēm, izmantojot API;
2.6. funkcionālā, integrācijas, savietojamības, drošības un piekļūstamības testēšana;
2.7. dalība Pasūtītāja organizētajos mērķauditorijas lietojamības un piekļūstamības testos un konstatēto trūkumu novēršana;
2.8. lietotnes publicēšana Google Play, gala nodevumu, pirmkoda, dokumentācijas un mantisko tiesību nodošana;
2.9. 24 mēnešu garantijas nodrošināšana.
3. Termini
	Termins
	Skaidrojums

	API
	programmsaskarne datu apmaiņai starp mobilo lietotni un BALSS sistēmu

	Lietotne
	iepirkuma ietvaros izstrādājamā BALSS mobilā lietotne Android operētājsistēmai

	Nodevums
	līgumā noteiktā posma rezultātu un dokumentu kopums

	Akcepttestēšana
	Pasūtītāja veikta Nodevuma pārbaude pret tehniskās specifikācijas prasībām

	TalkBack
	Android ekrānlasītājs un galvenā atbalsta tehnoloģija piekļūstamības pārbaudēm

	Mērķauditorijas tests
	LNerB organizēta lietotnes pārbaude ar neredzīgiem un vājredzīgiem lietotājiem


4. Posmi, nodevumi un maksājumu proporcijas
	Posms
	Termiņš
	Galvenais nodevums
	Posma pieņemšanas priekšnoteikums
	Maksājuma
daļa

	1. API analīze
	30 kalendāro dienu laikā pēc līguma noslēgšanas
	API izmaiņu prasību dokuments
	Pasūtītāja rakstisks apstiprinājums; tikai pēc tā drīkst sākt turpmākos posmus
	15%

	2. UX/UI dizains
	līdz 2026. gada 11. decembrim
	lietotāju plūsmas, skiču un augstas detalizācijas dizains, klikšķināms prototips, dizaina sistēma
	apstiprināts dizains latviešu un angļu valodā ar piekļūstamības anotācijām
	20%

	3. Izstrāde
	līdz 2027. gada 31. martam
	funkcionāli pilna testa versija, pirmkods un starpposma dokumentācija
	versija uzstādīta testa vidē un ir gatava pilna cikla pārbaudei
	35%

	4. Testēšana
	līdz 2027. gada 31. maijam
	testēšanas pārskati, piekļūstamības izvērtējums, mērķauditorijas testu trūkumu novēršana
	nav atvērtu kritisku vai būtisku trūkumu; pārējie trūkumi saskaņoti
	20%

	5. Publicēšana un nodošana
	līdz 2027. gada 30. jūnijam
	publicēta lietotne, pilns pirmkods, dizaina un būvēšanas faili, dokumentācija, tiesību nodošana
	parakstīts gala pieņemšanas un nodošanas akts
	10%


4.1. Ja Pasūtītājs kavē saskaņotās API izmaiņas, piekļuves vai cita Izpildītājam nepieciešama resursa nodrošināšanu, attiecīgā saistītā posma termiņš tiek pagarināts par dokumentēto kavējuma laiku, Pusēm saglabājot gala termiņu vai rakstiski vienojoties par tā maiņu PIL pieļautajās robežās.
5. API analīzes un integrācijas prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	API-01
	Izpildītājs pēc piekļuves saņemšanas inventarizē autentifikācijas, kataloga, meklēšanas, filtrēšanas, kolekciju, straumēšanas un lejupielādes API metodes.
	API izmaiņu dokumentā katrai metodei norādīts mērķis, pieprasījums, atbilde, autentifikācija, kļūdas un atkarības.
	Atbilst / Neatbilst
Piezīmes:

	API-02
	Izpildītājs definē nepieciešamās API izmaiņas klausīšanās progresa, pabeigšanas pazīmes un grāmatzīmju sinhronizācijai starp ierīcēm.
	Dokumentā ietverts datu modelis, laika zīmogi, konflikta atrisināšana, bezsaistes izmaiņu nosūtīšana un idempotence.
	Atbilst / Neatbilst
Piezīmes:

	API-03
	Izpildītājs definē drošas straumēšanas un lejupielādes prasības, nepadarot audiogrāmatu failus pieejamus citām lietotnēm.
	Norādīta piekļuves kontrole, autorizācijas derīgums, failu URL derīgums, kļūdu scenāriji un lietotnes privātās glabātuves izmantošana.
	Atbilst / Neatbilst
Piezīmes:

	API-04
	Izpildītājs saskaņo kataloga meklēšanas, filtrēšanas un kolekciju datu laukus.
	Dokumentā uzskaitīti obligātie lauki, filtru vērtības, lapošana, kārtošana un lokalizācijas atbalsts.
	Atbilst / Neatbilst
Piezīmes:

	API-05
	API izmaiņu prasībām jābūt īstenojamām Pasūtītājam un pietiekamām mobilās lietotnes izstrādei bez turpmākiem būtiskiem tvēruma papildinājumiem.
	Pasūtītājs dokumentu pārskata; Izpildītājs novērš piezīmes un saņem rakstisku apstiprinājumu.
	Atbilst / Neatbilst
Piezīmes:

	API-06
	Izpildītājs turpmākajos posmos sadarbojas ar Pasūtītāju API izmaiņu ieviešanas un integrācijas problēmu risināšanā.
	Integrācijas jautājumi tiek dokumentēti; risinājumi un atbildības ir izsekojamas projekta uzdevumu sistēmā vai protokolos.
	Atbilst / Neatbilst
Piezīmes:



6. Funkcionālās prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	FP-01
	Lietotāja autorizācija ar esošā BALSS konta datiem, izmantojot API.
	Derīgs lietotājs var pieteikties; nederīgi dati un nepieejams API rada saprotamu, piekļūstamu kļūdas paziņojumu; parole netiek reģistrēta žurnālos.
	Atbilst / Neatbilst
Piezīmes:

	FP-02
	Droša sesijas uzturēšana, atjaunošana un izrakstīšanās.
	Sesijas dati glabājas droši; pēc izrakstīšanās piekļuve aizsargātam saturam tiek pārtraukta; beigusies sesija tiek korekti atjaunota vai lietotājs tiek aicināts pieteikties.
	Atbilst / Neatbilst
Piezīmes:

	FP-03
	Audiogrāmatu krājuma pārlūkošana, tostarp jaunumi un kolekcijas.
	Lietotājs var pārvietoties pa katalogu un kolekcijām; tiek atbalstīta lapošana vai pakāpeniska ielāde; tukšs rezultāts tiek saprotami izskaidrots.
	Atbilst / Neatbilst
Piezīmes:

	FP-04
	Audiogrāmatu meklēšana.
	Meklēšana darbojas pēc API atbalstītajiem laukiem, vismaz nosaukuma un autora, ja šie lauki pieejami; rezultātu var notīrīt un atkārtot.
	Atbilst / Neatbilst
Piezīmes:

	FP-05
	Audiogrāmatu filtrēšana un kārtošana.
	Pieejami API nodrošinātie filtri un kārtošana; izvēlētie filtri ir uztverami arī ar TalkBack un tos var atiestatīt.
	Atbilst / Neatbilst
Piezīmes:

	FP-06
	Audiogrāmatas detalizēts skats.
	Tiek parādīts vāks un API pieejamā bibliogrāfiskā informācija, autors, diktors, valoda, ilgums, apraksts, kolekcija un klausīšanās statuss; dekoratīviem attēliem nav lieku paziņojumu.
	Atbilst / Neatbilst
Piezīmes:

	FP-07
	Audiogrāmatas straumēšana.
	Lietotājs var sākt atskaņošanu bez pilnas grāmatas lejupielādes; buferēšana, tīkla pārtraukums un atkārtota pieslēgšanās tiek korekti apstrādāta.
	Atbilst / Neatbilst
Piezīmes:

	FP-08
	Atskaņošana fonā un sistēmas multivides vadība.
	Atskaņošana turpinās, ja ekrāns bloķēts vai atvērta cita lietotne; vadība pieejama paziņojumā, bloķēšanas ekrānā, austiņās un Bluetooth ierīcēs.
	Atbilst / Neatbilst
Piezīmes:

	FP-09
	Atskaņotāja pamata vadība.
	Pieejama atskaņošana, pauze, pārtīšana, pāriešana uz nākamo/iepriekšējo pieejamo failu vai nodaļu un progresa apskate; vadības elementi ir piekļūstami.
	Atbilst / Neatbilst
Piezīmes:

	FP-10
	Vairāku failu vai nodaļu secīga atskaņošana.
	Ja grāmata sastāv no vairākiem failiem/nodaļām, tie tiek atskaņoti pareizā secībā un lietotājs var izvēlēties konkrētu vienību.
	Atbilst / Neatbilst
Piezīmes:

	FP-11
	Atskaņošanas ātruma maiņa.
	Pieejams diapazons vismaz no 0,5× līdz 3,0× ar soli ne lielāku par 0,25×; izvēlētais ātrums ir nosaukts, saglabāts un piemērots turpmākai atskaņošanai.
	Atbilst / Neatbilst
Piezīmes:

	FP-12
	Miega taimeris.
	Lietotājs var izvēlēties taimera ilgumu, redzēt atlikušo laiku, apturēt un pagarināt taimeri; termiņa beigās atskaņošana tiek apturēta.
	Atbilst / Neatbilst
Piezīmes:

	FP-13
	Miega taimera pagarināšana, pakratot tālruni.
	Pakratīšana pagarina aktīvo taimeri par lietotājam saprotamu periodu un sniedz piekļūstamu apstiprinājumu; vienmēr pieejama līdzvērtīga ekrāna poga, un pakratīšanas funkciju var izslēgt.
	Atbilst / Neatbilst
Piezīmes:

	FP-14
	Klausīšanās pozīcijas saglabāšana katrai grāmatai.
	Pozīcija tiek saglabāta lokāli un sinhronizēta ar API regulāri, apturot atskaņošanu un aizverot lietotni; atsākot klausīšanos, tiek piedāvāta pēdējā sinhronizētā pozīcija.
	Atbilst / Neatbilst
Piezīmes:

	FP-15
	Klausīšanās pozīcijas sinhronizācija starp ierīcēm.
	Piesakoties citā ierīcē, lietotājs var turpināt no pēdējās sinhronizētās pozīcijas; konflikta gadījums tiek atrisināts saskaņā ar apstiprināto API izmaiņu dokumentu.
	Atbilst / Neatbilst
Piezīmes:

	FP-16
	Pabeigtu grāmatu marķēšana.
	Grāmatu var automātiski marķēt pēc faktiskas atskaņošanas līdz beigām un manuāli marķēt vai noņemt marķējumu; statuss sinhronizējas starp ierīcēm.
	Atbilst / Neatbilst
Piezīmes:

	FP-17
	Grāmatzīmju izveide, atvēršana un dzēšana.
	Grāmatzīme saglabā grāmatu, failu/nodaļu un precīzu pozīciju; grāmatzīmes sinhronizējas ar API un ir izmantojamas arī pēc atkārtotas pieteikšanās.
	Atbilst / Neatbilst
Piezīmes:

	FP-18
	Audiogrāmatas lejupielāde klausīšanai bezsaistē.
	Lietotājs var sākt, apturēt, atsākt un atcelt lejupielādi, redzēt progresu un saņemt saprotamu ziņu par nepietiekamu vietu vai tīkla kļūdu.
	Atbilst / Neatbilst
Piezīmes:

	FP-19
	Bezsaistes atskaņošana.
	Pilnībā lejupielādētu grāmatu var atskaņot bez tīkla; darbojas ātruma maiņa, taimeris, pozīcija un grāmatzīmes; izmaiņas sinhronizējas pēc tīkla atjaunošanas.
	Atbilst / Neatbilst
Piezīmes:

	FP-20
	Lejupielāžu pārvaldība.
	Pieejams lejupielādēto grāmatu saraksts, aizņemtās vietas informācija un dzēšana ar apstiprinājumu; pēc dzēšanas ieraksts vairs nav pieejams ārpus lietotnes.
	Atbilst / Neatbilst
Piezīmes:

	FP-21
	Sadaļa “Manas grāmatas”.
	Lietotājs var atrast iesāktās, lejupielādētās, ar grāmatzīmēm atzīmētās un pabeigtās grāmatas.
	Atbilst / Neatbilst
Piezīmes:

	FP-22
	Darbs mainīga tīkla apstākļos.
	Lietotne nezaudē progresu, nekļūst nereaģējoša un saprotami norāda tiešsaistes/bezsaistes stāvokli; atkārtota darbība nerada dublētus ierakstus.
	Atbilst / Neatbilst
Piezīmes:

	FP-23
	Audio fokusa un ārēju notikumu apstrāde.
	Ienākošs zvans, citas lietotnes audio vai austiņu atvienošana aptur vai samazina skaņu atbilstoši Android vadlīnijām; lietotājs nezaudē pozīciju.
	Atbilst / Neatbilst
Piezīmes:

	FP-24
	Lietotnes saskarne latviešu un angļu valodā.
	Visi lietotnes saskarnes teksti, kļūdas un palīdzības informācija ir abās valodās; bibliogrāfiskais saturs tiek attēlots API nodrošinātajā valodā.
	Atbilst / Neatbilst
Piezīmes:

	FP-25
	Valodas izvēle un saglabāšana.
	Lietotājs var mainīt saskarnes valodu; izvēle saglabājas pēc lietotnes pārstartēšanas un ir neatkarīga no audiogrāmatas valodas.
	Atbilst / Neatbilst
Piezīmes:

	FP-26
	Palīdzības, privātuma un piekļūstamības informācija.
	Lietotnē ir viegli atrodama palīdzība, kontaktinformācija, privātuma informācija un saite uz Pasūtītāja piekļūstamības paziņojumu.
	Atbilst / Neatbilst
Piezīmes:



7. Piekļūstamības un lietojamības prasības
7.1. Lietotnes piekļūstamība ir līguma būtiska prasība. Izpildītājs nodrošina atbilstību WCAG 2.2 AA līmenim, LVS EN 301 549 piemērojamajām mobilo lietotņu prasībām un Ministru kabineta 2020. gada 14. jūlija noteikumiem Nr. 445. Ja prasības pārklājas, piemēro lietotājam labvēlīgāko un stingrāko prasību.
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	PP-01
	Pilnvērtīga lietošana ar Android TalkBack.
	Visus galvenos procesus — pieteikšanos, meklēšanu, filtrēšanu, grāmatas izvēli, straumēšanu, lejupielādi, atskaņošanu, grāmatzīmes un taimeri — var pabeigt tikai ar TalkBack bez redzes palīdzības.
	Atbilst / Neatbilst
Piezīmes:

	PP-02
	Semantiski nosaukumi, lomas, stāvokļi un vērtības.
	Interaktīviem elementiem ir unikāli un darbību raksturojoši piekļūstamības nosaukumi; TalkBack paziņo lomu, izvēlēto/neizvēlēto un ieslēgto/izslēgto stāvokli, progresu un kļūdas.
	Atbilst / Neatbilst
Piezīmes:

	PP-03
	Loģiska fokusa secība un fokusa pārvaldība.
	Fokuss seko vizuāli un semantiski loģiskai secībai, pēc skata maiņas nonāk pie skata virsraksta vai galvenā satura un netiek zaudēts pēc dialoga aizvēršanas.
	Atbilst / Neatbilst
Piezīmes:

	PP-04
	Visām žestu darbībām ir piekļūstama alternatīva.
	Neviena funkcija nav atkarīga tikai no vilkšanas, sarežģīta žesta, pakratīšanas vai precīzas kustības; pieejama skaidri nosaukta poga vai izvēlne.
	Atbilst / Neatbilst
Piezīmes:

	PP-05
	Skārienmērķu izmērs.
	Galveno interaktīvo elementu skārienmērķis ir vismaz 48×48 dp; blakus esoši mērķi nav nejauši aktivizējami.
	Atbilst / Neatbilst
Piezīmes:

	PP-06
	Krāsu kontrasts.
	Parasta teksta kontrasts ir vismaz 4,5:1, liela teksta — vismaz 3:1, interaktīvu un informējošu grafisko elementu — vismaz 3:1; pārbaudes rezultāti dokumentēti.
	Atbilst / Neatbilst
Piezīmes:

	PP-07
	Informācija netiek nodota tikai ar krāsu, novietojumu vai formu.
	Izvēles, kļūdas, pabeigšanas stāvokļi un atskaņošanas statuss ir papildus nosaukti tekstā vai semantiski.
	Atbilst / Neatbilst
Piezīmes:

	PP-08
	Teksta mērogošana un displeja izmērs.
	Lietotne saglabā funkcionalitāti un salasāmību, izmantojot sistēmas fonta mērogu līdz 200% un palielinātu displeja izmēru; teksts nepārklājas un netiek nogriezts.
	Atbilst / Neatbilst
Piezīmes:

	PP-09
	Orientācija un dažādi ekrāna izmēri.
	Saturs ir lietojams portreta un ainavas orientācijā, izņemot objektīvi pamatotu gadījumu; izkārtojums pielāgojas atbalstīto ierīču ekrāniem.
	Atbilst / Neatbilst
Piezīmes:

	PP-10
	Redzams fokuss un pietiekama atstarpe.
	Ja tiek izmantota tastatūra, slēdžu vadība vai cita ārēja ievade, fokusētajam elementam ir redzams indikators un tas netiek aizsegts.
	Atbilst / Neatbilst
Piezīmes:

	PP-11
	Statusa un dinamiski mainīgas informācijas paziņošana.
	TalkBack savlaicīgi paziņo lejupielādes sākumu/beigas, kļūdas, saglabātu grāmatzīmi, taimera pagarinājumu un citus būtiskus statusus, nepārtraucot lietotāju ar liekiem paziņojumiem.
	Atbilst / Neatbilst
Piezīmes:

	PP-12
	Saprotami virsraksti, pogu nosaukumi un instrukcijas.
	Ekrāniem ir unikāli nosaukumi; darbību teksti ir īsi un nepārprotami abās valodās; vienai darbībai visā lietotnē lietots vienots nosaukums.
	Atbilst / Neatbilst
Piezīmes:

	PP-13
	Kļūdu identificēšana un labošana.
	Kļūda tiek aprakstīta tekstā, fokuss vajadzības gadījumā pārvietojas uz kļūdas kopsavilkumu vai lauku un lietotājam tiek piedāvāts risinājums.
	Atbilst / Neatbilst
Piezīmes:

	PP-14
	Laika ierobežojumu kontrole.
	Lietotājs var pārskatīt, pagarināt vai atcelt miega taimeri; autentifikācijas sesijas beigšanās nerada neizskaidrojamu datu zudumu.
	Atbilst / Neatbilst
Piezīmes:

	PP-15
	Kustības un animācijas.
	Lietotne respektē sistēmas samazinātas kustības iestatījumus, neizmanto mirgošanu virs pieļaujamā sliekšņa un nepadara animāciju par vienīgo informācijas avotu.
	Atbilst / Neatbilst
Piezīmes:

	PP-16
	Audio vadības piekļūstamība.
	Atskaņošanas pozīcija, ilgums, ātrums, nodaļa un taimera statuss ir uztverami gan vizuāli, gan ar TalkBack; vadība nav atkarīga tikai no slīdņa.
	Atbilst / Neatbilst
Piezīmes:

	PP-17
	Dizaina posma piekļūstamības anotācijas.
	Dizaina nodevumā norādīti elementu semantiskie nosaukumi, fokusa secība, stāvokļi, kļūdas, kontrasti, teksta mērogošanas un TalkBack scenāriji.
	Atbilst / Neatbilst
Piezīmes:

	PP-18
	Izpildītāja piekļūstamības pārbaude.
	Pirms 4. posma nodošanas Izpildītājs veic manuālu un automatizētu pārbaudi, iesniedz prasību atbilstības matricu, testu protokolu un zināmo neatbilstību sarakstu; kritisku/būtisku neatbilstību nav.
	Atbilst / Neatbilst
Piezīmes:

	PP-19
	Mērķauditorijas testēšana.
	LNerB organizē un apmaksā neredzīgu un vājredzīgu lietotāju iesaisti. Izpildītājs bez papildu maksas sagatavo testējamo versiju, piedalās rezultātu analīzē un novērš līguma prasībām atbilstoši pamatotus trūkumus.
	Atbilst / Neatbilst
Piezīmes:

	PP-20
	Piekļūstamības regresijas novēršana.
	Pēc labojumiem atkārtoti pārbauda skartos un galvenos procesus; garantijas laikā piekļūstamības neatbilstības klasificē pēc to ietekmes uz procesa pabeigšanu.
	Atbilst / Neatbilst
Piezīmes:



8. Dizaina prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	DP-01
	Dizains balstāms lietotājorientētā un iteratīvā procesā, īpaši ņemot vērā neredzīgu un vājredzīgu lietotāju vajadzības.
	Iesniegtas lietotāju plūsmas, skices, dizaina skati un klikšķināms prototips; Pasūtītāja piezīmes ir izsekojamas un iestrādātas.
	Atbilst / Neatbilst
Piezīmes:

	DP-02
	Jāizmanto BALSS vizuālā identitāte un Pasūtītāja nodotais logotips, vienlaikus nepasliktinot kontrastu un lasāmību.
	Dizains ietver saskaņotu krāsu, tipogrāfijas, ikonu, atstarpju un stāvokļu sistēmu; krāsu kombinācijām ir dokumentēts kontrasts.
	Atbilst / Neatbilst
Piezīmes:

	DP-03
	Dizainam jābūt vienkāršam, paredzamam un piemērotam darbam ar lielu tekstu.
	Galvenie uzdevumi sasniedzami bez liekiem soļiem; 200% teksta mērogā nav funkciju vai satura zuduma.
	Atbilst / Neatbilst
Piezīmes:

	DP-04
	Jāizstrādā visu galveno skatu un stāvokļu dizains latviešu un angļu valodā.
	Ietverti vismaz pieteikšanās, katalogs, kolekcijas, meklēšana/filtri, detaļas, atskaņotājs, lejupielādes, manas grāmatas, grāmatzīmes, iestatījumi, tukšie, ielādes un kļūdu stāvokļi.
	Atbilst / Neatbilst
Piezīmes:

	DP-05
	Dizaina pirmfaili un eksportējamie resursi jānodod Pasūtītājam rediģējamā formātā.
	Pasūtītājam ir piekļuve pirmfailiem, komponentēm, ikonām un izmantoto fontu/licenču informācijai bez atkarības no Izpildītāja konta.
	Atbilst / Neatbilst
Piezīmes:



9. Tehniskās, drošības un kvalitātes prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	NP-01
	Lietotne atbalsta Android 11 un jaunākas versijas.
	Testu matricā iekļauta Android 11 un jaunākas būtiskās versijas; Google Play iesniegums atbilst publicēšanas brīdī spēkā esošajām mērķa API prasībām.
	Atbilst / Neatbilst
Piezīmes:

	NP-02
	Izstrādes tehnoloģija nav ierobežota, ja tiek pilnībā izpildītas funkcionālās, piekļūstamības, drošības, veiktspējas un nodošanas prasības.
	Izvēlētā tehnoloģija ir uzturama, dokumentēta, legāli licencēta un ļauj Pasūtītājam būvēt un turpināt attīstīt lietotni.
	Atbilst / Neatbilst
Piezīmes:

	NP-03
	Lejupielādētie audiogrāmatu faili glabājas lietotnes privātajā datu apgabalā.
	Failiem nevar piekļūt ar citām lietotnēm vai koplietot bez autorizētas lietotnes funkcijas; dzēšot lietotni vai lejupielādi, dati tiek dzēsti atbilstoši Android darbībai.
	Atbilst / Neatbilst
Piezīmes:

	NP-04
	Autentifikācijas marķieri un citi noslēpumi glabājas droši.
	Izmantota Android Keystore vai līdzvērtīga platformas drošības funkcija; pirmkodā nav iekļauti produkcijas noslēpumi vai paroles.
	Atbilst / Neatbilst
Piezīmes:

	NP-05
	Visa datu apmaiņa notiek šifrētā kanālā.
	Izmantots HTTPS/TLS ar derīgu sertifikātu; lietotne nepieņem nedrošus savienojumus vai patvaļīgus sertifikātus produkcijas konfigurācijā.
	Atbilst / Neatbilst
Piezīmes:

	NP-06
	Žurnālos, analītikā un avāriju pārskatos nedrīkst nonākt paroles, piekļuves marķieri, audiogrāmatu faili vai nevajadzīgi personas dati.
	Izpildītājs pārbauda žurnālus un iesniedz izmantoto diagnostikas rīku un datu lauku sarakstu.
	Atbilst / Neatbilst
Piezīmes:

	NP-07
	Lietotnei jāapstrādā API kļūdas, noildze, dublēti pieprasījumi un versiju nesaderība.
	Kļūdas nerada datu dublēšanos vai progresa zudumu; lietotājs saņem saprotamu paziņojumu un atkārtošanas iespēju.
	Atbilst / Neatbilst
Piezīmes:

	NP-08
	Bezsaistes darbības sinhronizējas determinēti.
	Pozīciju, grāmatzīmju un pabeigšanas konfliktu algoritms atbilst apstiprinātajam API izmaiņu dokumentam un ir pārbaudīts integrācijas testos.
	Atbilst / Neatbilst
Piezīmes:

	NP-09
	Lietotnē nav reklāmas un bez Pasūtītāja rakstiskas atļaujas netiek izmantota lietotāju izsekošana vai analītika.
	Trešo pušu SDK saraksts ir saskaņots; katram SDK norādīts mērķis, apstrādātie dati, datu atrašanās vieta un licence.
	Atbilst / Neatbilst
Piezīmes:

	NP-10
	Personas datu apstrāde atbilst GDPR un Pasūtītāja norādījumiem.
	Testēšanai izmanto anonimizētus/pseidonimizētus datus; piekļuve produkcijas datiem pieļaujama tikai ar rakstisku uzdevumu un atbilstošu datu apstrādes regulējumu.
	Atbilst / Neatbilst
Piezīmes:

	NP-11
	Atvērtā pirmkoda un trešo pušu komponentēm jābūt saderīgām ar mantisko tiesību nodošanu un Pasūtītāja turpmāku lietošanu.
	Iesniegts programmatūras komponentu un licenču saraksts (SBOM vai līdzvērtīgs); nav neizpaustu licenču maksājumu vai ierobežojumu.
	Atbilst / Neatbilst
Piezīmes:

	NP-12
	Pirmkodam jābūt strukturētam, dokumentētam un reproducējami būvējamam.
	Pasūtītājs, izmantojot nodoto instrukciju un atkarību versijas, var no tīra repozitorija izveidot instalējamu AAB/APK bez Izpildītāja privātiem resursiem.
	Atbilst / Neatbilst
Piezīmes:

	NP-13
	Lietotnei jābūt stabilai un gatavai produkcijas lietošanai.
	Nav reproducējamu avāriju, ANR, kritisku vai būtisku trūkumu galvenajos scenārijos; automatizētie un manuālie testi ir sekmīgi.
	Atbilst / Neatbilst
Piezīmes:

	NP-14
	Lietotnes pakotnes identifikatoru, nosaukumu un Google Play metadatus saskaņo ar Pasūtītāju dizaina posmā.
	Identifikators ir unikāls un nododams; metadati, ekrānattēli, ikona, privātuma un piekļūstamības informācija ir apstiprināta.
	Atbilst / Neatbilst
Piezīmes:

	NP-15
	Kļūdu un drošības ievainojamību labojumi nedrīkst nepamatoti samazināt atbalstīto Android versiju loku vai piekļūstamību.
	Pēc labojumiem veikta regresijas pārbaude un atjaunināta dokumentācija.
	Atbilst / Neatbilst
Piezīmes:



10. Testēšanas, piegādes un pieņemšanas prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	TP-01
	Izpildītājs sagatavo testēšanas plānu un prasību izsekojamības matricu.
	Katrai prasībai norādīts tests, vide, rezultāts un pierādījums; plāns saskaņots pirms pilna cikla testēšanas.
	Atbilst / Neatbilst
Piezīmes:

	TP-02
	Izpildītājs veic vienībtestus, integrācijas, lietotāja saskarnes, bezsaistes, atjaunināšanas un regresijas testus.
	Iesniegts testu pārskats; automatizējami kritiskie biznesa scenāriji ir iekļauti automatizētajos testos vai pamatots izņēmums.
	Atbilst / Neatbilst
Piezīmes:

	TP-03
	Izpildītājs pārbauda lietotni dažādās ierīcēs un Android versijās.
	Testu matricā ir vismaz trīs atšķirīgas ekrāna/veiktspējas klases un Android 11, viena starpversija un publicēšanas brīdī aktuāla versija; daļa testu veikta fiziskās ierīcēs.
	Atbilst / Neatbilst
Piezīmes:

	TP-04
	Izpildītājs veic drošības pārbaudi.
	Nav augsta vai kritiska riska neatrisinātu ievainojamību; pārbaudīta droša glabāšana, transports, žurnāli, sesija, konfigurācija un atkarības.
	Atbilst / Neatbilst
Piezīmes:

	TP-05
	Izpildītājs nodrošina testa versiju Pasūtītāja akcepttestēšanai.
	Versija un instalēšanas instrukcija iesniegta saskaņotā kanālā; kļūdu pieteikšana un versiju numerācija ir izsekojama.
	Atbilst / Neatbilst
Piezīmes:

	TP-06
	Pasūtītājs organizē mērķauditorijas testus.
	Izpildītājs nodrošina stabilu testējamo versiju, piedalās vismaz rezultātu izvērtēšanā un novērš specifikācijas neatbilstības bez papildu maksas; LNerB sedz testētāju piesaistes izmaksas.
	Atbilst / Neatbilst
Piezīmes:

	TP-07
	Konstatētie trūkumi tiek klasificēti un novērsti.
	Kritisku un būtisku trūkumu gadījumā Nodevumu nepieņem; pēc labojumiem iesniedz jaunu versiju un regresijas testa pierādījumus.
	Atbilst / Neatbilst
Piezīmes:

	TP-08
	Lietotne tiek publicēta Google Play saskaņotā izstrādātāja kontā.
	Publicēta produkcijas versija ir pieejama mērķauditorijai. Ja izmantots Izpildītāja konts, lietotnes ieraksts pēc Pasūtītāja pieprasījuma bez maksas nododams Pasūtītājam vai tā norādītam kontam.
	Atbilst / Neatbilst
Piezīmes:

	TP-09
	Gala nodevumi tiek nodoti elektroniski.
	Nodots Git repozitorijs ar pilnu vēsturi, pirmkods, AAB/APK, būvēšanas un publicēšanas faili, dizaina pirmfaili, dokumentācija, testu pārskati, licenču saraksts un Google Play materiāli.
	Atbilst / Neatbilst
Piezīmes:



11. Nodevumu sastāvs
	Posms
	Obligātais nodevumu sastāvs

	1. posms
	API izmaiņu prasību dokuments ar arhitektūras un datu plūsmas shēmām, metožu un datu lauku aprakstu, drošību, kļūdu scenārijiem un sinhronizācijas algoritmu.

	2. posms
	Lietotāju plūsmas, informācijas arhitektūra, zemas un augstas detalizācijas dizains, klikšķināms prototips, dizaina sistēma, LV/EN teksti un piekļūstamības anotācijas.

	3. posms
	Funkcionāli pilna testa versija, pirmkods Git repozitorijā, būvēšanas konfigurācija, starpposma tehniskā dokumentācija un izstrādātāja testu rezultāti.

	4. posms
	Akcepttestēšanai gatava versija, testēšanas plāns un pārskats, prasību izsekojamības matrica, piekļūstamības un drošības pārskats, mērķauditorijas testu labojumu pārskats.

	5. posms
	Google Play publicēta versija; pilns pirmkods un repozitorija vēsture; reproducējamas būvēšanas/publicēšanas instrukcija; AAB/APK; dizaina pirmfaili; lietotāja un tehniskā dokumentācija; SBOM/licences; kontu un lietotnes ieraksta nodošanai vajadzīgie materiāli; mantisko tiesību nodošanas apliecinājums.


12. Garantijas prasības
	ID
	Prasība
	Izpildes un pieņemšanas kritērijs
	Pretendenta apliecinājums / piezīmes

	GP-01
	Garantijas termiņš ir 24 mēneši no gala nodevuma pieņemšanas un lietotnes publicēšanas.
	Garantijas laikā bez papildu maksas novērš kļūdas un neatbilstības, kuru cēlonis ir Izpildītāja darbs vai nodevumi.
	Atbilst / Neatbilst
Piezīmes:

	GP-02
	Kritiska kļūda — nav iespējams autorizēties, pārlūkot katalogu vai klausīties grāmatas, notiek būtisks datu/drošības incidents vai mērķauditorija nespēj pabeigt galveno procesu piekļūstamības dēļ.
	Reakcija darbdienā ne vēlāk kā 4 stundās; pagaidu risinājums vienā darbdienā; pastāvīgs risinājums prioritāri un ne vēlāk kā 3 darbdienās, ja Puses pamatoti nevienojas citādi.
	Atbilst / Neatbilst
Piezīmes:

	GP-03
	Būtiska kļūda — funkcija ir būtiski traucēta, bet pastāv ierobežots apiešanas risinājums.
	Reakcija vienā darbdienā; novēršana piecās darbdienās.
	Atbilst / Neatbilst
Piezīmes:

	GP-04
	Nebūtiska kļūda — neprecizitāte vai neliels traucējums, kas neliedz pabeigt procesu.
	Reakcija divās darbdienās; novēršana desmit darbdienās.
	Atbilst / Neatbilst
Piezīmes:

	GP-05
	Garantijas pieteikumus apkalpo Pasūtītāja darbdienās.
	Pieteikums reģistrējams e-pastā vai Pušu saskaņotā uzdevumu sistēmā; termiņu skaita no pilnīga pieteikuma saņemšanas.
	Atbilst / Neatbilst
Piezīmes:

	GP-06
	Garantijas labojumiem piemēro testēšanas un nodošanas prasības.
	Izpildītājs iesniedz versiju, izmaiņu aprakstu un regresijas pārbaudes rezultātus; nepieciešamības gadījumā nodrošina Google Play atjauninājumu.
	Atbilst / Neatbilst
Piezīmes:



12.1. Pretendents, aizpildot tehniskā piedāvājuma tabulas, katrai prasībai norāda “Atbilst” vai “Neatbilst”. Piezīmēs norāda piedāvāto risinājumu tikai tad, ja tas nepieciešams prasības izpratnei. Atrunas, kas samazina obligāto prasību, uzskatāmas par neatbilstību.
Paraksta Pretendenta pārstāvis ar pārstāvības tiesībām vai pilnvarota persona. Dokuments parakstāms elektroniski.
